**DOKUMENTACIJA ZA NADMETANJE ZA POSTUPAK JAVNE NABAVE**

**OBAVIJEST O NABAVI (OoN)**

Naziv nabave: **NABAVA USLUGE CERTIFICIRANJA PROIZVODA SUKLADNO NORMI EN 1090**

Nabava se provodi temeljem **Priloga 4. POSTUPCI NABAVE ZA OSOBE KOJE NISU OBVEZNICI ZAKONA O JAVNOJ NABAVI.**

**Evidencijski broj nabave: CERT - 02**

Naručitelj: **TEHNOPLAST PROFILI d.o.o., Obrezina 80, 10410 Šćitarjevo, Velika Gorica**

Šćitarjevo (Velika Gorica), svibanj 2019.

**1. OPĆI PODACI**

Naručitelj provodi projekt **CERTIFIKACIJA SUSTAVA POTKONSTRUKCIJA VENTILIRANIH FASADA I SUSTAVA LAGANE ČELIČNE KONSTRUKCIJE ZA MONTAŽNE GRAĐEVINE** u okviru Javnog poziva Certifikacijom proizvoda do tržišta, KK.03.2.1.12, s ciljem jačanja međunarodne konkurentnosti društva TEHNOPLAST PROFILI d.o.o. i stvaranjem uvjeta za širenje na EU tržište primjenom norme EN 1090 na inovativnim elementima potkonstrukcija ventiliranih fasada i elementa konstrukcije niskoenergetskih i pasivnih montažnih kuća.

Nabava se provodi temeljem Priloga 4. POSTUPCI NABAVE ZA OSOBE KOJE NISU OBVEZNICI ZAKONA O JAVNOJ NABAVI.

Vrsta postupka nabave: **POSTUPAK S OBJAVLJIVANJEM OBAVIJESTI O NABAVI (OoN).**

1. **PODACI O NARUČITELJU**

Naziv i sjedište naručitelja: **TEHNOPLAST PROFILI d.o.o., Obrezine 80,**

**10410 Šćitarjevo, Velika Gorica**

OIB: 04035705701

 Tel. +385 1 6258 711

Mob. +385 91 4040501

 e-mail: tomislav.prlic@tehnoplast.hr

 Internetska adresa: [www.](http://www.)tehnoplast.hr

**1.2. PODACI O OSOBI ZADUŽENOJ ZA KOMUNIKACIJU S PONUDITELJIMA**

Ime i prezime: Zoran Prlić

Tel. +385 01 6258 711

Mob. +385 914040502

E-mail: zoran.prlic@tehnoplast.hr

www.tehnoplast.hr

Komunikacija i svaka druga razmjena informacija između naručitelja i gospodarskih subjekata obavljat će se u pisanom obliku. Pisani zahtjev zainteresiranih gospodarskih subjekata za pojašnjenjem dostavlja se putem e-maila: tomislav.prlic@tehnoplast.hr ili zoran.prlic@tehnoplast.hr.

Do isteka roka za dostavu ponuda potencijalni dobavljači mogu tražiti dodatne informacije i objašnjenja vezana uz predmet ili dokumentaciju nabave. Dodatne informacije i objašnjenja će se objavljivati na web stranici [www.strukturnifondovi.hr](http://www.strukturnifondovi.hr) na kojoj je i objavljena dokumentacija za nadmetanje, bez navođenja podataka o podnositelju zahtjeva. Naručitelj se obvezuje odgovoriti na zahtjeve za pojašnjenjem i dodatnim informacijama na vrijeme i to samo na pravodobne zahtjeve dostavljene navedenim načinima komunikacije.

Zahtjev se smatra pravodobnim ako je zaprimljen najkasnije šest dana prije dana u kojem ističe rok za dostavu ponuda. Posljednja pojašnjenja i dodatne informacije vezana uz dokumentaciju za nadmetanje Naručitelj će objaviti najkasnije četvrtog dana prije dana isteka roka za dostavu ponuda.

Sva dodatna pojašnjenja kao i informacije u svezi nadmetanja mogu se dobiti od navedene osobe za kontakt ( preporučujemo mailom.).

Naručitelj zadržava pravo izmjena u dokumentaciji za nadmetanje. U slučaju da Naručitelj za vrijeme roka za dostavu ponuda mijenja dokumentaciju, obavezuje se osigurati dostupnost izmjena svim Natjecateljima na isti način kao i osnovnu dokumentaciju te osigurati da potencijalni dobavljači od primitka izmjene imaju najmanje 10 (deset) dana za dostavu ponude.

Naručitelj će voditi postupak nabave i pripremiti Dokumentaciju na hrvatskom jeziku.

Ponude mogu biti pripremljene na hrvatskom jeziku.

Komunikacija Ponuditelja i Naručitelja se odvija na hrvatskom jeziku.

1. EVIDENCIJSKI BROJ NABAVE: **CERT – 02**
2. Poštivanje načela izbjegavanja sukoba interesa

Ne postoje gospodarski subjekti s kojima je naručitelj u sukobu interesa u smislu članka 13. Zakona o javnoj nabavi ( „Narodne novine“ broj 90/11, 83/13, 143/13 i 13/14).

1. Vrsta postupka javne nabave: Nabava se provodi temeljem Priloga 4. Postupci nabave za osobe koje nisu obveznici Zakona o javnoj nabavi - **OBAVIJEST O NABAVI.**
2. Elektronička dražba neće se provoditi.
3. Danom početka postupka nabave u ovoj Dokumentaciji za nadmetanje smatra se dan objavljivanja Obavijesti o nabavi na web stranici [www.strukturnifondovi.hr](http://www.strukturnifondovi.hr) .
4. **PODACI O PREDMETU NABAVE**
5. **OSNOVNE INFORMACIJE O PREDMETU NABAVE**

Predmet nabave je nabava usluge ocjenjivanja sukladnosti proizvoda elemenata potkonstrukcija ventiliranih fasada (35 proizvoda) i pasivnih montažnih građevina (20 proizvoda) prema europskoj normi EN 1090 (ispitivanje, pregled, certifikacija, mjerenje, umjeravanje) od strane akreditiranog tijela za ocjenu sukladnosti; te postupak ocjene sukladnosti proizvoda i izdavanje isprava o sukladnosti (izvještaj o ispitivanju, certifikat, potvrda o sukladnosti, potvrda o pregledu, izjava o svojstvima) od strane akreditiranog tijela za ocjenu sukladnosti.

1. **ELEMENTI POTKONSTRUKCIJA VENTILIRANIH FASADNIH SUSTAVA (35 proizvoda):**
2. **primarni nosači izrađeni od aluminijskog i čeličnog lima**

U fazi ishođenja certifikacijske norme EN 1090  vrše se mehanička ispitivanje vertikalnih i horizontalnih opterećenja osnovnih nosača iz pocinčanog ili aluminijskog lima  izrađenog tehnologijom mehaničke deformacije materijala.

* Ispitivanje osnovnih nosača tip 700.001 iz aluminijskog lima na vertikalno i bočno opterećenje u varijanti s ojačanom  podložnom pločicom700.001.023
1. 700.700.200
2. 700.001.250
3. 700.001.300
4. 700.001.350
5. 700.001.400
6. 700.001.450
7. 700.001.500
8. 700.001.350
9. 700.001.375
10. 700.001.400
* Ispitivanje osnovnih nosača serije 789 iz aluminijskog lima na čeono vertikalno i bočno opterećenje u varijanti s ojačanom  podložnom pločicom700.001.023
1. 789.006.L
2. 789.007.L
3. 789.008.L
4. 789.009.L
5. 789.010.L
6. 789.011.L
* Ispitivanje osnovnih nosača tip 500.001 iz aluminijskog lima na vertikalno i bočno opterećenje u varijanti s ojačanom  podložnom pločicom700.001.023
1. 500.700.200
2. 500.001.250
3. 500.001.300
4. 500.001.350
5. 500.001.400
6. 500.001.450
7. 500.001.500
8. 500.001.350
9. 500.001.375
10. 500.001.400
* Ispitivanje vertikalnog opterećenja proizvoda
1. 789.001
2. 789.002
3. 789.003
4. 789.004
5. **sekundarni nosači iz aluminijskih ekstrudiranih profila, aluminijskih savijenih profila i čeličnih savijenih profila**

 mehanička ispitivanje progiba profila  u razmaku oslonca od 600-1000 m, svakih 50 mm

1. 700.003 T  namjenski profil sa 3 utora
2. 700.014 T profil 2 x 60x 100 mm
3. 700.015 L profil 2 x40x60 mm
4. 700.017 T profil 2 x 60 x 120 mm
5. 700.017 L profil 2 x 40x40 mm

Ispitivanje trganjem međusobno spojenih vijčanih i zakovičnih spojeva gore navedenih proizvoda.

2) **ELEMENTI PASIVNIH MONTAŽNIH GRAĐEVINA (20 PROIZVODA):**

* osnovni čelilični nosivi profil zidne, podne i krovne konstrukcije,
* vijčani i zakovični spojevi i elementi gore navedenih nosača,

U fazi ishođenja certifikacijske norme EN 1090  vrše se mehanička ispitivanje tlačnih i vlačnih sila međusobno spojenih čvorova i ukruta zidova: zid-zid, zid-pod, zid - strop, zid - greda, zid-strop-zid, ukrute zidova i greda:

1. Osnovni čelilični nosivi profil  zidne, podne i krovne konstrukcije  – 2 kom,
2. C profil 89x41x0.95 mm
3. C profil 89x41x1.15 mm

 B) Elementi spojeva i ukruta

1. 510.001
2. 510.002
3. 510.003
4. 510.004
5. 510.005
6. 510.006
7. 510.007
8. 510.008
9. 510.009
10. 510.010
11. 510.011
12. 510.012
13. 510.013
14. 510.014
15. 510.015
16. 510.016
17. 510.017
18. 510.018

prema europskoj normi EN 1090.

Predmet nabave nije podijeljena u grupe. Prijavitelj može dostaviti ponudu samo za cjelokupan predmet nabave.

2.2. MJESTO PRUŽANJA USLUGE

Usluga može biti dijelom izvršavana na lokaciji TEHNOPLAST PROFILI d.o.o. u Šćitarjevu, Obrezina 80, a dijelom može biti obavljana i na lokaciji Izvršitelja usluge, odnosno na mjestu koje Izvršitelju usluge najbolje odgovara za izvršenje predmeta nabave sukladno ugovoru.

Izvršitelj usluge certificiranja proizvoda će, po izvršenju usluge, dokumentaciju isporučiti na adresu TEHNOPLAST PROFILI d.o.o., Šćitarjevo, Obrezina 80.

2.3. TEHNIČKA DOKUMENTACIJA

Tehnička komponenta predmeta nabave opisana je u Dokumentaciji za nadmetanje.

Usluga u potpunosti mora udovoljavati tehničkim specifikacijama definiranim u dokumentaciji za nabavu i biti usuglašena sa svim količinama ili bilo kojim drugim uputama ( Prilog 3 "Tehničke specifikacije").

Kvaliteta predmeta nabave određena je tehničkom specifikacijom tražene stavke predmeta nabave.

Ponuditelj ne smije mijenjati sadržaj tehničke specifikacije, niti ponuditi varijacije, osim za stavke za koje se sukladno opisu predmeta nabave u Tehničkim specifikacijama traži slična ili jednakovrijedna stavka. U tom slučaju ponuditelj može ponuditi sličnu ili jednakovrijednu stavku.

2.4. ROK ISPORUKE USLUGA I TRAJANJE UGOVORA

S ponuditeljem čija ponuda bude odabrana će se sklopiti Ugovor.

**Odabrani Ponuditelj dužan je isporučiti usluge u roku 90 dana od potpisa ugovora.**

Rokom isporuke smatra se dan kada je uredno izvršena dostava, te potpisan Zapisnik o primopredaji.

**3. TROŠKOVNIK**

Ponuditelj je obvezan kao sastavni dio ponudbene dokumentacije dostaviti Ponudbeni troškovnik (Prilog II - PONUDBENI TROŠKOVNIK).

**4.** **OBVEZNI RAZLOZI ISKLJUČENJA PONUDITELJA**

Fizičke ili pravne osobe ne smiju biti niti u jednoj od situacija koje bi mogle voditi isključenju iz natjecanja kako su navedeni u Odjeljku 10.2. i 10.3. vodiča Postupci javne nabave za subjekte koji nisu obveznici zakona o javnoj nabavi (<http://www.strukturnifondovi.hr/vazni-dokumenti>).

**4.1. Potencijalni pružatelj usluga/dobavljač bit će isključen iz sudjelovanja u postupku nabave u bilo kojoj fazi ako je :**

* osuđen za kazneno djelo ili je osuđen zbog svog profesionalnog ponašanja, na temelju zakonskih odredbi u zemlji u kojoj ima poslovni nastan,
* kriv za lažno predstavljanje i pružanje neistinitih informacija koje je Naručitelj naveo kao uvjet za sudjelovanje u postupku javne nabave,
* ako se nad njim otvori stečajni postupak ili započne postupak likvidacije, ili ako njegovim poslovima upravlja sud, ako je sklopio sporazum s vjerovnicima, ako je obustavio poslovne aktivnosti, ako je predmetom sudskih postupaka zbog navedenih aktivnosti ili je u situaciji koja proizlazi iz sličnog postupka predviđenog nacionalnim zakonodavstvom ili propisima zemlje u kojoj ima poslovni nastan,
* u posljednje tri godine od dana početka postupka javne nabave osuđen za neprofesionalno postupanje, što Naručitelj može dokazati nekim sredstvom.

Za potrebe utvrđivanja okolnosti iz prethodnog stavka gospodarski subjekt u ponudi dostavlja izjavu. Izjavu daje osoba po zakonu ovlaštena za zastupanje gospodarskog subjekta koja mora biti ovjerena pečatom gospodarskog subjekta. Izjava ne smije biti starija od tri mjeseca računajući od dana početka postupka nabave. Ogledni primjerak Izjave nalazi se u prilogu ove Dokumentacije za nadmetanje, Prilog V – IZJAVA O NEKAŽNJAVANJU.

**4.2. Ako gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje u zemlji u kojoj ima poslovni nastan, osim ako mu je sukladno posebnim propisima odobrena odgoda plaćanja navedenih obveza.**

Gospodarski subjekt dužan je u ponudi dostaviti izjavu da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje u zemlji u kojoj ima poslovni nastan. Izjava ne ne smije biti starija od 30 dana računajući od dana slanja poziva na nadmetanje.

(Prilog VI – IZJAVA PONUDITELJA).

**4.3. Ako dostavi lažne podatke pri dostavi dokumenata na temelju kojih se utvrđuje postoje li razlozi za isključenje te dokumenata kojima se dokazuje sposobnost gospodarskih subjekata.**

U slučaju postojanja sumnje u istinitost podataka navedenih u dokumentima koje ponuditelj dostavi, naručitelj će radi provjere istinitosti podataka od ponuditelja zatražiti da u primjerenom roku dostavi izvornike ili ovjerene preslike tih dokumenata i/ili se obratiti izdavatelju dokumenata i/ili nadležnim tijelima. (Prilog VI – IZJAVA PONUDITELJA).

4.4. U slučaju zajednice ponuditelja, okolnosti vezane uz razloge isključenja utvrđuju se za sve članove zajednice ponuditelja pojedinačno te traženu izjavu mora potpisati svaki član zajednice ponuditelja.

4.5. U slučaju podizvoditelja, okolnosti vezane uz razloge isključenja utvrđuju se za sve podizvoditelje pojedinačno te traženu izjavu mora potpisati svaki podizvoditelj.

4.6.Naručitelj može, u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi jedan ili više dokumenata (potvrda, izvoda, i sl.) koji potvrđuju da se ponuditelj ne nalazi u situacijama za isključenje.

U slučaju zajednice ponuditelja, Naručitelj može tražiti od svih članova zajednice da pojedinačno dokažu nepostojanje razloga isključenja.

Ponuditelju je dopušteno dostavljanje dokaza u izvorniku, u ovjerenoj ili neovjerenoj preslici. U slučaju dostave nekog od dokaza na stranom jeziku, isti dokument mora biti dostavljen uz priloženi prijevod na hrvatski jezik.

**5. ODREDBE O SPOSOBNOSTI PONUDITELJA**

U svrhu utvrđivanja sposobnosti ponuditelja za izvršenja ugovora ponuditelji, su dužni u svojoj ponudi priložiti dokaze kojima dokazuju svoju pravnu i poslovnu sposobnost, financijsku sposobnost, te tehničku i stručnu sposobnost.

**5.1. Pravna i poslovna sposobnost**

Pravna i poslovna sposobnost dokazuje se upisom u sudski, obrtni, strukovni ili drugi odgovarajući registar države sjedišta gospodarskog subjekta.

Upis u registar dokazuje se odgovarajućim izvodom, a ako se oni ne izdaju u državi sjedišta ponuditelja, ponuditelj može dostaviti izjavu s ovjerom potpisa kod nadležnog tijela.

U slučaju zajednice ponuditelja, svi članovi zajednice obvezni su pojedinačno dokazati svoju sposobnost iz ove točke.

**5.2. Financijska sposobnost**

**5.2.1. Solventnost Ponuditelja**

Kao dokaz solventnosti svaki natjecatelj ili ponuditelj mora dostaviti dokument kojim se dokazuje solventnost gospodarskog subjekta.

Minimalna razina financijske sposobnosti; ponuditelj mora dokazati da mu račun/računi u posljednjih 6 (šest) mjeseci nije bio blokiran više od 5 (pet) dana neprekidno, te ne više od 10 (deset) dana ukupno. Procjena je naručitelja da neprekidna blokada računa u trajanju dužem od 5 (pet) dana, odnosno ukupno trajanje blokade računa od 10 (deset) dana u razdoblju od 6 (šest) mjeseci može ugroziti ponuditeljevu sposobnost pravodobnog podmirivanja svih obveza koje nastaju kao rezultat poslovnih procesa, a pretpostavka su kontinuiranog izvođenja predmeta nabave u razdoblju trajanja ugovora.

Solventnost gospodarskog subjekta dokazuje se Prilogom VI – IZJAVA O UKUPNOM PRIHODU I SOLVENTNOSTI PONUDITELJA.

U slučaju zajednice ponuditelja, svi članovi zajednice obvezni su pojedinačno dokazati svoju sposobnost iz ove točke.

**5.2.2.** **Prihod**

Svaki ponuditelj mora u postupku javnog nadmetanja dokazati da je ostvario prihod u 2018. godini od najmanje 500.000 kn.

Procjena je naručitelja da su propisani uvjeti financijske sposobnosti i njezinih minimalnih razina dokaz neometanog odvijanja poslovnih procesa i urednog poslovanja natjecatelja što je pretpostavka za uredno izvršenje ugovora. Budući da izvršenje predmeta nabave podrazumijeva korištenje vlastitih sredstava ponuditelja prije naplate od Naručitelja, ovim dokazima ponuditelj dokazuje da će pravovremeno podmirivati sve obveze koje će imati po ugovoru.

Financijska sposobnost gospodarskog subjekta dokazuje se Prilogom VI – IZJAVA O UKUPNOM PRIHODU I SOLVENTNOSTI PONUDITELJA.

Za dokazivanje uvjeta pod točkom 5.2.2. Ponuditelj se može osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju ponuditelj mora dokazati Naručitelju da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu.

Pod istim uvjetima, zajednica ponuditelja može se osloniti na kumulativnu sposobnost članova zajednice ponuditelja ili drugih subjekata.

**5.3. Tehnička i stručna sposobnost**

Naručitelj od ponuditelja zahtijeva podnošenje sljedećih dokaza tehničke i stručne sposobnosti.

**5.3.1. Popis uredno izvršenih ugovora**

Ponuditelj će dostaviti Popis uredno izvršenih ugovora tijekom tri godina koje prethode godini u kojoj je započeo postupak javne nabave a koje se odnose na ocjenjivanje sukladnosti proizvoda te postupak ocjene sukladnosti proizvoda i izdavanje isprava o sukladnosti prema EN1090.

Popis ugovora sadrži naziv usluge, vrijednost usluge, datum izvršenja i naziv druge ugovorne strane.

Ukoliko Ponuditelj nema uredno izvršenih navedene vrste ugovora obvezan je dostaviti prazan Prilog VII.

Naručitelj pridržava pravo naknadne provjere dostavljenih podataka.

Uredno izvršenje ugovora dokazuje se Prilogom VII – POPIS UGOVORA O ISPORUCI USLUGA.

**5.3.2.** **Kompetencije stručnjaka**

Ponuditelj prilaže Izjavu da raspolaže osobama koje posjeduju strukovnu sposobnost, stručno znanje i iskustvo potrebno za izvršenje predmeta nabave.

Ključni stručnjak mora zadovoljavati minimalno sljedeće uvjete stručnosi i iskustva:

* Stručna sprema stručnjaka - min VSS, područje strojarstva,
* Specifično stručno iskustvo stručnjaka u području kontrole kvalitete - min 3 godine,
* Specifično stručno iskustvo stručnjaka u području certificiranja prema EN 1090 - min 1 godina,
* Specifično stručno iskustvo stručnjaka - broj izvršenih audita prema normi EN1090 - min 3 projekta.

Kompetencije ključnog stručnjaka dokazuju se preslikom diplome i Životopisom .

Svi dokazi i dokumenti koji se prilažu u ponudi mogu se dostaviti u neovjerenoj preslici.

Prije donošenja odluke o odabiru, Naručitelj može od najpovoljnijeg ponuditelja s kojim namjerava sklopiti Ugovor o javnoj nabavi zatražiti dostavu izvornika svih onih dokumenata koji su bili traženi.

Ako najpovoljniji ponuditelj u traženom roku ne dostavi sve tražene izvornike i/ili ne dokaže da i dalje ispunjava uvjete koje je odredio naručitelj, Naručitelj će takvog ponuditelja odnosno njegovu ponudu odbiti.

Ukoliko to bude slučaj, Naručitelj zadržava pravo da odabere ponuditelja sa sljedećom ekonomski najpovoljnijom ponudom ili da poništi postupak nabave.

**6. PODACI O PONUDI**

**6.1. SADRŽAJ PONUDE**

Ponuda mora udovoljavati zahtjevima dokumentacije i sadržavati:

1. Prilog I - PONUDBENI LIST
2. Prilog II - PONUDBENI TROŠKOVNIK
3. Prilog III - TEHNIČKE SPECIFIKACIJE
4. Prilog IV - IZJAVA O NEKAŽNJAVANJU
5. Prilog V - IZJAVA PONUDITELJA
6. Prilog VI - IZJAVA O UKUPNOM PRIHODU I SOLVENTNOSTI PONUDITELJA
7. Prilog VII – POPIS UGOVORA O ISPORUCI USLUGA
8. Životopisi stručnjaka, preslika diplome,
9. Jamstvo za ozbiljnost ponude,

**Nije dopušteno nuđenje inačica i alternativnih ponuda.**

**6.2. NAČIN IZRADE PONUDE**

Ponuda se izrađuje u jednom izvornom primjerku u papirnatom obliku.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude **pisanom izjavom** odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju, neotvorena ponuda se vraća ponuditelju.

**6.3. Način dostave ponude**

Ponuda se u zatvorenoj omotnici dostavlja neposredno Naručitelju ili preporučenom poštanskom pošiljkom na adresu Naručitelja.

Na omotnici ponude mora biti naznačeno:

- naziv i adresa Naručitelja: **TEHNOPLAST PROFILI d.o.o., Obrezine 80, 10410 Šćitarjevo,**

- naziv i adresa ponuditelja,

- broj nabave: CERT - 02

- naznaka „NATJEČAJ – NE OTVARAJ“

Ponuditelj samostalno određuje koji će od navedenih načina dostave ponude koristiti i sam snosi rizik eventualnog gubitka odnosno nepravovremene dostave ponude. Ponude pristigle van roka za dostavu ponuda vratit će se promptno pošiljatelju, neotvorene.

Naručitelj će za neposredno dostavljene ponude izdati potvrdu o primitku koja sadrži podatke o naručitelju, ponuditelju, predmetu nabave te o datumu i vremenu zaprimanja ponude.

Ponude i dokumentacija koja je priložena uz ponude ne vraćaju se ponuditeljima.

**Elektronička dostava ponuda nije dopuštena.**

**6.4. Datum, vrijeme i mjesto dostave ponuda**

Ponuda, bez obzira na način dostave, mora biti zaprimljena od strane naručitelja, najkasnije do **15.06.2019.,** na adresu: **TEHNOPLAST PROFILI d.o.o., Obrezina 80, 10410 Šćitarjevo.**

Za datum zaprimanja smatra se datum na pečatu poštanskog ureda u slučaju dostave poštom, odnosno potvrda datuma zaprimanja kod Naručitelja.

Ponude koje pristignu nakon isteka roka za dostavu ponuda neće biti predmetom ocjene ponuda osim onih ponuda kod kojih je na omotnici kao datum slanja naznačen 15.06.2019..

**6.5. Rok valjanosti ponude**

Rok valjanosti ponude je **najmanje 60 dana** počevši od dana isteka roka za dostavu ponuda. Naručitelj će odbiti ponudu čija je valjanost kraća od zahtijevane. Ako istekne rok valjanosti ponude, Naručitelj će tražiti njegovo produljenje i u tu svrhu dati primjereni rok Ponuditelju. Na zahtjev Naručitelja, Ponuditelj može produžiti rok valjanosti svoje ponude.

1. **VRSTA, SREDSTVO I UVJETI JAMSTVA**
	1. **Jamstvo za ozbiljnost ponude**

Ponuditelj je u ponudi obvezan dostaviti jamstvo za ozbiljnost ponude za slučaj ako:

* odustane od svoje ponude u roku njezine valjanosti;
* dostavi neistine podatke u svezi točke 4. Dokumentacije – obvezni razlozi isključenja, te točke 5. Odredbe o sposobnosti ponuditelja.
* ne dostavi izvornike ili ovjerene preslike prilikom provjere ponuditelja, ukoliko su zatraženi;
* odbije potpisati ugovor o nabavi.

Jamstvo za ozbiljnost ponude mora biti u obliku **bjanko zadužnice** na kojoj je kao korisnik naznačen **TEHNOPLAST PROFILI d.o.o., Obrezina 80, 10410 Šćitarjevo,** u iznosu od minimalno **5%** vrijednosti ponude (s PDV-om) s rokom valjanosti jamstva jednakim ili dužim od roka valjanosti ponude.

**Naručitelj će odbiti ponudu ponuditelja koji nije dostavio jamstvo za ozbiljnost ponude.**

Jamstvo za ozbiljnost ponude se dostavlja Naručitelju u izvorniku, u zatvorenoj numeriranoj plastičnoj foliji, čini sastavni dio ponudbene dokumentacije, te ista ni na koji način ne smije biti oštećena.

Naručitelj će vratiti ponuditeljima jamstvo za ozbiljnost ponude neposredno nakon završetka postupka nabave, a presliku jamstva pohraniti će uz ostalu dokumentaciju. Naručitelj će odabranom Ponuditelju vratiti jamstvo za ozbiljnost ponude nakon potpisa Ugovora.

**7.2. Jamstvo za uredno ispunjenje ugovora**

Ponuditelj koji dostavi najpovoljniju ponudu i s kojim se sklopi ugovor o nabavi će, u roku od 7 (sedam) dana od potpisa ugovora, dostaviti Jamstvo za uredno ispunjenje Ugovora za slučaj povrede ugovornih obveza – bjanko zadužnica u iznosu **10 %** vrijednosti ugovora (s PDV-om).

**8. CIJENA PONUDE**

Ponuditelji dostavlja ponudu s cijenom u kunama (HRK).

Ponuditelj je dužan ponuditi, tj. upisati cijenu ponude bez PDV-a, PDV, te ukupnu cijenu ponude s PDV-om kako je to propisano u Ob 1 – PONUDBENI LIST; te jediničnu cijenu i ukupnu cijenu predmeta nabave bez PDV-a, kako je to propisano u Ob 2 – PONUDBENI TROŠKOVNIK.

Cijena ponude je nepromjenjiva za vrijeme trajanja ugovora i ne može se mijenjati ni po kojoj osnovi. Ponuditelj mora izjaviti da su ponuđene jedinične cijene iz dokumentacije fiksne i nepromjenjive, da obuhvaćaju sve troškove i popuste ponuditelja i ne podliježu izmjenama za vrijeme izvršenja ugovora.

Ponuditelj je obvezan prije dostavljanja ponude proučiti kompletnu dokumentaciju za nadmetanje temeljem koje će ponuditi predmet nabave.

**9. ODABIR PONUDE**

**Kriterij za odabir ponude je ekonomski najpovoljnija ponuda.**

Naručitelj će između prihvatljivih ponuda sposobnih ponuditelja odabrati ekonomski najpovoljniju ponudu na temelju sljedećih kriterija :

1. Cijena - relativni značaj 20% - maksimalno 20 bodova,
2. Kvaliteta – relativni značaj 80% - maksimalno 80 bodova,

Maksimalni ukupni broj bodova pojedine ponude je 100.

Za određivanje ukupnog broja bodova ponude zbrajat će se bodovi dobiveni pod I i II.

**Najpovoljniji je onaj ponuditelj koji će ostvariti ukupan najveći broj bodova prema navedenim kriterijima.**

U slučaju istog broja bodova najpovoljnijom će se smatrati ona ponuda koja je zaprimljena ranije.

Metodologija ocjene ponuda koju će Naručitelj primijeniti je sljedeća:

### I. Cijena (maksimalno 20 bodova)

Ponudi s najnižom cijenom s PDV-om dodjeljuje se maksimalnih 20 bodova. Bodovi za pojedinačnu ponudu računaju se uz primjenu sljedeće formule, uz zaokruživanje rezultata na dvije decimale:

**Bp= Cmin/Cp x 20** pri čemu je

Bp = broj bodova koji je ponuda dobila za ponuđenu cijenu bez PDV-a

Cmin = najniža cijena ponuđena u postupku nabave

Cp = cijena ponude koja je predmet ocjene

### II. Kvaliteta (maksimalno 80 bodova)

Kvaliteta će ukupno nositi najviše 80 bodova i ocjenjuje se u odnosu na stručnost i iskustvo stručnjaka (Bk - maksimalno 80 bodova)

Naručitelj će u sklopu kriterija ekonomski najpovoljnije ponude evaluirati stručnost i iskustvo stručnjaka angažiranih na izvršenju ugovora s obzirom da kvaliteta angažiranih stručnjaka ima ključan utjecaj na razinu uspješnosti izvršenja ovog ugovora i projekta Naručitelja.

U odnosu na opis predmeta nabave, kvaliteta njegova izvršenja u najvećoj se mjeri temelji na kvalifikacijama i prethodnom iskustvu stručnjaka koji će izvršiti uslugu. Predmet ugovora je usluga iznimne stručne prirode te profesionalno iskustvo stručnjaka ima utjecaj na kvalitetu usluge koja će se pružiti te sukladno tome određuje tehničku vrijednost ponude, a time i njenu ekonomsku vrijednost.

**Po ovom kriteriju može se dodijeliti najviše 80 bodova.**

Bodovi za stručnost i specifično stručno iskustvo dodjeljivat će se prema sljedećoj metodologiji:

|  |  |  |  |
| --- | --- | --- | --- |
| **Opis kriterija**  | **Kriterij**  | **Bodovi**  | **Max broj bodova**  |
| Stručna sprema stručnjaka za certifikaciju proizvoda prema EN1090  | Doktor tehničkih znanosti - područje strojarstva | 20 bodova | **20** |
| Magistar tehničkih znanosti - područje strojarstva | 10 bodova |  |
| VSS - područje strojarstva | 5 bodova |  |
| Specifično stručno iskustvo stručnjaka za certifikaciju proizvoda - ISKUSTVO U PODRUČJU KONTROLE KVALITETE  | 10 godina | 20 bodova | **20** |
| 5 godina | 10 bodova |  |
| 3 godine | 5 bodova |  |
| Specifično stručno iskustvo stručnjaka za certifikaciju proizvoda - ISKUSTVO U PODRUČJU CERTIFICIRANJA PREMA EN 1090 | 3 godine | 20 bodova | **20** |
| 2 godine | 10 bodova |  |
| 1godina | 5 bodova |  |
| Specifično stručno iskustvo stručnjaka za certifikaciju proizvoda - BROJ IZVRŠENIH AUDITA PREMA NORMI EN1090 | 10 | 20 bodova | **20** |
| 5 | 10 bodova |  |
| 3 | 5 bodova |  |
| UKUPNO |   |   | **80** |

Za određivanje ukupnog broja bodova ponude zbrajat će se bodovi dobiveni pod I i II.

**Ukupan broj bodova = Bc + Bk**, pri čemu je

Bc - broj bodova temeljem kriterija ponuđene cijene,

Bk - broj bodova temeljem kriterija kvalitete,

**Najpovoljniji je onaj ponuditelj koji će ostvariti ukupan najveći broj bodova prema navedenim kriterijima.**

U slučaju istog broja bodova najpovoljnijom će se smatrati ona ponuda koja je zaprimljena ranije.

**10. UVJETI ZA IZVRŠENJE UGOVORA**

Ugovor će se zaključiti u skladu sa ponudom i dostavljenom Dokumentacijom. Ugovor će se zaključiti nakon što odluka o odabiru ponuditelja postane izvršna.

Period provedbe Ugovora započet će prvi dan od dana zadnjeg potpisa ugovornih strana.

Potpisom ugovora, ponuditelj je sporazuman sa rokovima izvršenja aktivnosti specificiranih od strane Naručitelja i njihovom obvezujućom prirodom te se potvrđuje da se rokovi ne mogu mijenjati.

**11. NAČIN PLAĆANJA**

Plaćanje će se izvršiti u kunama (HRK) slijedećom dinamikom:

* Avans s narudžbom – 30%,
* Plaćanje nakon izvršenja usluge u roku od 30 dana od dana zaprimanja računa za uredno obavljene usluge – 70 %,

Za osiguranje ukupnog iznosa avansnih uplata naručitelj će zahtijevati da isporučitelj dostavi bjanko zadužnicu minimalno na iznos avansne uplate.

**12. ISPORUKA USLUGE**

Izvršitelj usluge certificiranja proizvoda će, po izvršenju usluge, dokumentaciju isporučiti na adresu TEHNOPLAST PROFILI d.o.o., Šćitarjevo, Obrezina 80.

Naručitelj usluge će potpisati Potvrdu o prihvatu dokumentacije.

**13. ROK ZA DONOŠENJE ODLUKE O ODABIRU**

Naručitelj će nakon završenog postupka pregleda i ocjene ponuda bez odgode obavijestiti sve ponuditelje o Odluci o odabiru ili Odluci o poništenju, a najkasnije 30 dana od roka za dostavu ponuda.

Temeljem Odluke o odabiru, naručitelj će potpisati Ugovor o nabavi s odabranim ponuditeljem.

Naručitelj može poništiti postupak nabave ako je cijena najpovoljnije ponude veća od osiguranih sredstava za nabavu, ako se tijekom postupka utvrdi da je dokumentacija za nadmetanje manjkava te kao takva ne omogućava učinkovito sklapanje ugovora ili ako nastanu značajne nove okolnosti vezane uz projekt za koji se provodi nabava.

**14. PODIZVODITELJI**

Ako ponuditelj namjerava dio ugovora o nabavi dati u podugovor jednom ili više podizvoditelja dužan je za podizvoditelja dostaviti Izjavu iz Priloga V – Izjava o nekažnjavanju te Priloga VI – Izjava ponuditelja / podizvoditelja kojima se dokazuje da se Podizvoditelj ne nalazi ni u jednom od slučajeva isključenja (Točka 4. Dokumentacije); dostaviti dokaze o pravnoj i poslovnoj sposobnosti (Točka 5.1. Dokumentacije); dostaviti izjavu iz Priloga VI - Izjava o ukupnom prihodu i solventnosti, kojom se dokazuje da Podizvoditelj zadovoljava uvjete solventnosti, te u ponudi mora navesti podatke o dijelu ugovora o nabavi koji namjerava dati u podugovor.

Sudjelovanje podizvoditelja ne utječe na odgovornost ponuditelja za izvršenje ugovora o nabavi.

**15. ZAJEDNICA PONUDITELJA**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Ponuda zajednice ponuditelja mora sadržavati podatke o svakom članu zajednice ponuditelja, kako je određeno u Ponudbenom listu.

Svaki član iz zajednice ponuditelja dužan je uz zajedničku ponudu dostaviti Izjavu iz Priloga V – Izjava o nekažnjavanju te Priloga VI – Izjava ponuditelja, kojima se dokazuje da se Članovi zajednice ponuditelja ne nalaze ni u jednom od slučajeva isključenja (Točka 4. Dokumentacije); dostaviti dokaze o pravnoj i poslovnoj sposobnosti (Točka 5.1. Dokumentacije); dostaviti izjavu iz Priloga VI - Izjava o ukupnom prihodu i solventnosti, kojom se dokazuje da svaki član zajednice ponuditelja zadovoljava uvjete solventnosti.

Uvjeti sposobnosti za članove zajednice ponuditelja dokazuju se u skladu s točkom 5. ove Dokumentacije za nadmetanje.

U zajedničkoj ponudi mora biti navedeno koji će dio ugovora o nabavi izvršavati pojedini član zajednice ponuditelja.

Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, osim ako zajednica ponuditelja ne odredi drugačije.

16. OSTALE ODREDBE

16.1. DOKUMENTACIJE GOSPODARSKIH SUBJEKATA

Ako gospodarski subjekt označava određene podatke iz ponude poslovnom tajnom, obvezan je u ponudi navesti pravnu osnovu na temelju kojih su ti podaci tajni.

Gospodarski subjekt ne smiju označiti tajnim podatke o jediničnim cijenama, iznosima pojedine stavke te cijeni ponude.

16.2. SUDSKI SPOROVI

Bilo koje rješavanje sporova koje se tiče Ugovora, a ne može se drukčije riješiti, bit će podneseno pod nadležnost Trgovačkog suda u Zagrebu.

U slučaju bilo kakvih sporova službeni jezik biti će hrvatski.

**17. PRILOZI I OBRASCI**

1. Prilog I - PONUDBENI LIST
2. Prilog II - PONUDBENI TROŠKOVNIK
3. Prilog III - TEHNIČKE SPECIFIKACIJE
4. Prilog IV - IZJAVA O NEKAŽNJAVANJU
5. Prilog V - IZJAVA PONUDITELJA
6. Prilog VI – IZJAVA O UKUPNOM PRIHODU I SOLVENTNOSTI PONUDITELJA
7. Prilog VII – POPIS UGOVORA O ISPORUCI USLUGA
8. Životopisi stručnjaka, preslika diplome,
9. Jamstvo za ozbiljnost ponude,